《次韵宏父初夏》
宋代·于石

留得三分春意和，荼蘼犹可入吟哦。人情疏密庭前竹，吾道卷舒池上荷。

结友岂无今管鲍，论诗奚必古阴何。梅霖骤涨江天阔，还有长竿可钓么。

作者简介：元间婺州兰溪人，字介翁，号紫岩，更号两溪。貌古气刚，喜诙谐，自负甚高。宋亡，隐居不出，一意于诗。豪宕激发，气骨苍劲，望而知其为山林旷士。有《紫岩集》。